Razstava fotografij Andreje Tominac
2023-08-28 10:00 - 2023-09-08 10:00 (Europe/Paris) | Razstavišče Vodni stolp
Razstava fotografij Andreje Tominac
Fotografska razstava

Izven

Cena vstopnice: Vstopnine ni

Razstava ljubiteljske fotografinje Andreje Tominac

Andreja Tominac je rojena 16.9.1970 v Karlovcu (Hrvaška), od leta 1976 pa živi v Mariboru. Po končani Srednji naravoslovni šoli Miloša Zidanška se je vpisala na študij strojništva na Fakulteti za strojništvo v Mariboru, kjer je leta 1995 diplomirala. Prvo zaposlitev je dobila v Metalni ECCE, po stečaju leta 2000 pa je našla novo službo na Inštitutu informacijskih znanosti v Mariboru, kjer dela že več kot 20 let v razvoju knjižnično-informacijskega sistema Cobiss.
Fotografirati jo je naučil oče pred mnogimi leti, resneje pa je začela fotografirati leta 2004, ko je kupila prvi digitalni fotoaparat. Je ljubiteljska fotografinja. Fotografira, kadar ima čas. Ne obremenjuje se s pravili in dela po občutku. Motive najraje išče v naravi, pa tudi v mestu, še posebej v Mariboru, kjer živi. Njen najljubši motiv so meglena jesenska jutra. V njih najde mir in tišino, kraj, kamor lahko pobegne pred hitrim tempom vsakdanjika.

Povezava do originalnega članka

Počitniške kuharske delavnice
2023-08-28 11:00 - 2023-08-31 15:00 | MKC Maribor
Začinite poletne počitnice s kuharskimi delavnici, ki jih pripravljamo med 24. in 28. julijem ter 28. in 31. avgustom v prostorih MKC Maribor.
Mladinski kulturni center Maribor (MKC Maribor) v času poletnih počitnic vabi na počitniške kuharske delavnice za otroke od 1. do 7. razreda osnovne šole, ki bodo potekale v prostorih MKC Maribor (Ob železnici 16, 2000 Maribor).
URNIK KUHARSKIH DELAVNIC

med 24. in 28. julijem // od ponedeljka do petka, od 11. do 15. ure
med 28. in 31. avgustom // od ponedeljka do petka, od 11. do 15. ure

Cena enotedenske delavnice za enega otroka je 90 evrov.
Na počitniških delavnicah bomo spoznavali in urili svoje kuharske veščine! Vsak dan bomo ustvarili kaj kreativnega in zabavnega, se družili na zraku in v naravi, predvsem pa se bomo učili kuhati, saj bomo vsak dan skupaj pripravili celotno kosilo za vse udeležence. Po kosilu bomo pospravili za sabo, se družili in igrali. Kot pa veste, igra ni le igra, je najresnejša dejavnost otrok in tistih, ki so to po srcu.
PROGRAM DELAVNIC:
Kuhali in pekli, pripravljali in zmešali bomo:
zelenjavne juhe, testenine z različnimi omakami, različne mešane solate, zelenjavni kus kus, ražnjiče, pohančke, francosko solato, proseni narastek, palačinke, sadno solato, sladoledne lučke, mafine …
Rok za prijavo je 5 delovnih dni pred delavnico oz. do zapolnitve mest na spodnji povezavi. Oddaja prijavnice je pogoj za udeležbo. Oddaste jo po mailu na lina.valant.sicanovic@mkc.si.

PRENESI PRIJAVNICO 2023

Navodila za starše

Za dodatna vprašanja smo vam na voljo na: lina.valant.sicanovic@mkc.si.

Prijeten skok v počitnice in se vidimo!

Povezava do originalnega članka

Okamenela
2023-08-28 18:30 | Maribor center / Več lokacij
delo v nastajanju (plesna intervencija)
Plesni kolektiv ŠIK Predstava se ukvarja z iskanjem paralel med slovenskimi ljudskimi pripovedkami ter oblikovanjem slovenske pokrajine. V ospredje postavlja zgodbo Ajdovske deklice, katere kamnito lice na Vršiču spada med najlepše slovenske naravne znamenitosti.
Na sporedu:

26.08.2023 ob 18:30, Mestni park (Paviljon v parku)
27.08.2023 ob 18:30, Mestni park (Paviljon v parku)
28.08.2023 ob 18:30, Židovski trg
29.08.2023 ob 16:30, Vojašniški trg
30.08.2023 ob 12:00, Slomškov trg

Vstop prost

Povezava do originalnega članka

Entropija
2023-08-28 20:00 | IntimniOder.GT22
IntimniOder.GT22
Sodobno-plesna predstava eksperimentalnega flamenka. V okviru festivala Platforma sodobnega plesa.
Avtorja in izvajalca: Mitja Obed, Fernando Leria Jiménez
Produkcija: Mitja Obed
Vstopnina: prostovoljni prispevek
Več informacij o predstavi TUKAJ.

Povezava do originalnega članka

5. koncert festivala Odmev poletja: Mladi kolegi
2023-08-28 20:00 | Maribor center / Minoritska cerkev Maribor (Vojašniški trg 2, Maribor)
Pri projektu Mladi kolegi v letu 2023 bodo trije mladi glasbeniki – dijakinji in dijak Konservatorija za glasbo in balet Maribor sodelovali z uveljavljenimi in v komorni igri izkušenimi glasbeniki.Mladi kolegi
Koncert v sodelovanju z izbranimi dijaki mariborskega Konservatorija
Glasbeniki:
Veronika Vilar Brecelj, violina, Živa Jurič*, violina, Roberto Papi, viola, Nuša Hlade*, violončelo, Sarah Akif, rog, Srečko Korošec*, rog
*dijakinja/dijak Konservatorija za glasbo in balet Maribor
Program:
W. A. Mozart: Godalni kvartet št. 1 v G-duru, K. 80/73f
L. van Beethoven: Sekstet v Es-duru, op.81b
W. A. Mozart: Ein musikalischer Spaß, KV 522
Vabljeni na poslušanje!
Vstop prost

Povezava do originalnega članka

Mitja Obed, Fernando Leria Jiménez: ENTROPIJA
2023-08-28 20:00 - 21:00 | Maribor center / Intimni oder GT22, Glavni trg 22, Maribor
Sodobno-plesna predstava eksperimentalnega flamenkaGre za dialog plesalca in elektronike, ki svoj navdih jemlje v entropiji zaprtih in odprtih sistemov. Entropija je povezana z naključnostjo, torej odsotnostjo informacij. V živih bitjih je ta prvobitna informacija DNK, ki entropijo nadzoruje in preprečuje razkroj. Sodobni flamenko temelji na urejeni strukturi, ki se v veliki meri naslanja na ritem, orodje v pričujoči predstavi pa so sekundarna usta, ki jih plesalec dobi s tem, ko elektronska naprava preko napetosti, sprožene z udarci plesalca, proizvaja zvoke, ki plesalčevo telo podaljšajo v prostor. Plesalec in koreograf Mitja Obed je eden najbolj znanih flamenko umetnikov pri nas. Svoje večletno sodelovanje s Fernandom Leria Jiménezom, kontrabasistom in vsestarnskim glasbenikom iz Madrida, v Entropiji nadgrajuje v intervencijo plesalca, ki ni samo gibalna ampak tudi zvočna.
Trajanje: 50 minut brez odmora.

Povezava do originalnega članka

Evropski dnevi judovske kulture 2023: Spomin
2023-08-29 - 2023-10-18 | Maribor center / Sinagoga Maribor 4 Židovska ulica Maribor, Upravna enota Maribor, 2000 Slovenia
Različni dogodki po Sloveniji
29. avgust – 18. oktober 2023
Evropski dnevi judovske kulture (krajše EDJK) so vseevropski projekt, ki poteka od leta 2000 naprej.Z njim si organizatorji širom po Evropi prizadevamo osvetliti raznolikost in bogastvo judovstva ter njegov zgodovinski pomen v lokalnem, regionalnem in nacionalnem okolju s pripravo različnih dogodkov – konferenc, koncertov, gledaliških predstav, vodenih ogledov in drugih aktivnosti –, ki potekajo po vsej Evropi sočasno, obenem pa spodbujajo vrednote, kot so dialog, (s)poznavanje in priznavanj drugačnega ter izmenjava.
Tema Evropskih dnevov judovske kulture 2022 je SPOMIN.
Spomin je lonček, v katerem se je kovalo judovstvo, pa naj je ta spomin kolektivni ali individualni, podan skozi zgodovino ali pripoved. Ohranja in prenaša se skozi spomin. Judovski dom vsako soboto v molitvi prikliče obe spominski zapovedi, ki razporejata čas po eksistencialnih vrednotah. Spomin na stvarjenje in Sinajsko zavezo sta temu dodana z realno in simbolično prisotnostjo vsake zavesti ob dajanju zakona, kar implicira kolektivno odgovornost pred zakonom, pa tudi sposobnost osmišljanja bivanja, a ne brez naučiti se spraševati. Judovski rituali in festivali s prenosom, vpisanim v čustvenost, utrjujejo te povezave med spominom, zakonom, individualnimi in kolektivnimi odgovornostmi ter spraševanjem o pomenu. (Besedilo Désirée Mayer)

Seznam dogodkov po mestih lahko najdete TUKAJ.
Program s podrobnejšimi opisi vseh prireditev lahko najdete TUKAJ.

Knjižna dediščina predvojne prekmurske neološke judovske skupnosti. Molitveniki in obredne knjige ter njihovi lastniki. Vodstvo po razstavi
2023-08-29 18:00 | Osrednja knjižnica
Vodstvo po razstavi
KNJIŽNA DEDIŠČINA PREDVOJNE PREKMURSKE NEOLOŠKE JUDOVSKE SKUPNOSTI: MOLITVENIKI IN OBREDNE KNJIGE TER NJIHOVI LASTNIKI
Torek, 29. avgusta 2023, ob 18. uri v preddverju Osrednje knjižnice, TPC City, Vita Kraigherja 5, Maribor
Plakatna razstava predstavlja dragoceno zapuščino prekmurske judovske skupnosti pred drugo svetovno vojno. Knjige, ki so izšle v obdobju od leta 1779 do leta 1942, med njimi je tudi nekaj še posebej dragocenih antikvarnih knjig, so zdaj del nove Judovske zbirke Pokrajinske in študijske knjižnice Murska Sobota.
Vodstvo po razstavi bosta izvedla avtorja razstave Maja Kutin, poznavalka hebrejščine in judovstva, in Boris Hajdinjak, direktor Centra judovske kulturne dediščine Sinagoga Maribor.

Povezava do originalnega članka

Rojstvo in smrt mikrokozmosa ≡ Raziskovanje neznosne lahkosti so-bivanja s kvasovkami
2023-08-29 18:00 - 2023-09-30 00:00 | otvoritev razstave v Kulturnem inkubatorju, Maribor
Na razstavi Rojstvo in smrt mikrokozmosa ≡ Raziskovanje neznosne lahkosti so-bivanja s kvasovkami se avtorja Monika Pocrnjić in Andrej Firm z edinstveno perspektivo osredotočata na poudarjanje medsebojne povezanosti med mikroorganizmi, ljudmi in okoljem skozi umetnost.
Andrej Firm trenutno dela kot svobodni fotograf, mentor delavnic na področju fotografije, scenograf in oblikovalec svetlobe v GT22, Maribor.
Monika Pocrnjić je intermedijska umetnica. Deluje na področjih naredi sam (DIY) elektronike, risbe in lutkovnega gledališča. Živi v Rušah, ustvarja v Mariboru in po svetu.

Povezava do originalnega članka

Podobe Palestine: palestinski fotografi od 1920 do danes
2023-08-29 18:00 - 2023-09-30 18:00 | Atelje Vetrinjskega dvora
Vabljeni na otvoritev razstave fotografij iz bogate zakladnice palestinske produkcije, ki pa je le redkokdaj prikazana in zato manj poznana. Razstavljena so dela osmih palestinskih fotografinj in fotografov iz različnih obdobij. Vsako od njih je za fotografe pomenilo nove izzive.
V začetku 20. stoletja so palestinski fotografi delali za American Colony Studio, ki avtorjev in avtoric fotografij ni priznaval. Podobno velja za obdobje po letu 1948 in ustanovitvi UNRWA (Agencije Združenih narodov (ZN) za palestinske begunce), zato arhiv ZN imen avtorjev in avtoric fotografij večinoma ne navaja.
Arhive fotografij palestinskih fotografinj in fotografov so v letih 1948 in 1967 s ciljem, da bi izbrisali dokaze o obstoju palestinskega naroda, sionistične sile sistematično plenile in uničevale. Nekaj arhivov je, predvsem po zaslugi družinskih članov in članic, še vedno dostopnih.
Danes palestinske fotografinje in fotografe, ki s svojim delom beležijo zlorabe in kršitve aktualnega kolonialnega režima sionističnih naseljencev in apartheida, izraelska vojska sistematično nadleguje, pretepa, aretira in ubija.
Razstava je sestavljena iz treh delov.
V prvem delu so predstavljene fotografije Karimehe Abbud in Khalila Raada, ki veljata za začetnika tako imenovane lokalne fotografije.
Drugi del predstavlja dela uglednih fotografov in fotografinj, ki so dali glas palestinskemu odporu od Nakbe do vojne leta 1967 in fedajinskega odporniškega gibanja.
Zadnji del se dotika mladih sodobnih fotografov in fotografinj, katerih delo je namenjeno obsodbi nenehnih kršitev izraelskega režima apartheida ali, kot je to v primeru Fatime Abbadi, ki živi v diaspori, ohranjanju palestinske dediščine.
Razstavo je v okviru Gibanja za pravice Palestincev pripravila Nada Pretnar.

Organizator: Gibanje za pravice Palestincev

Povezava do originalnega članka

6. koncert festivala Odmev poletja: Čuječnost poezije
2023-08-29 20:00 | Maribor center / Minoritska cerkev Maribor (Vojašniški trg 2, Maribor)
Samospevi, ki so uvrščeni na spored nocojšnjega koncerta, so del sedaj že več kot deset let trajajočega ukvarjanja Aleksandre Naumovski Potisk z žensko poezijo, še posebej s slovenskimi pesnicami 19. stoletja.Zaključni koncert festivala Odmev poletja
Čuječnost poezije
Glasbeniki:
Sabina Cvilak, sopran, Aljaž Farasin, tenor, Aleksandra Naumovski Potisk, klavir
Program:
Aleksandra Naumovski Potisk: samospevi na poezijo slovenskih pesnic
Gustav Mahler: Pet pesmi na poezijo Friedricha Rückerta
Vabljeni na poslušanje!
* Izkupiček od prodaje vstopnic bo namenjen žrtvam poplav.

Povezava do originalnega članka

Predstavitev namizne igre Find Your Path
2023-08-30 14:00 - 16:00 | Kulturni inkubator
Find Your Path!
predstavitev nove edukativne namizne igre
Kulturni inkubator – studio // sreda, 30. avgust @ 14.00
Kulturno umetniško društvo Lavina in MKC Maribor vabimo na predstavitev in skupno igranje edukativne družabne igre Find Your Path!, ki spodbuja skupno razmišljanje in skupinsko reševanje izzivov, pri čemer mora ekipa soigralcev sodelovati in z visoko motivacijo motivacije v časovni omejitvi opraviti čim več zadanih misij.
Predstavitev bo potekala v Kulturnem inkubatorju v sredo, 30. avgusta, od 14. ure dalje.

Igra je namenjena vsem, ki delate z in za mlade (mladinskim delavcem, pedagogom, organizatorjem kulturnih vsebin, koordinatorjem mladinskih in kulturnih programov …), nenazadnje prostovoljcem, mladim, ki si želijo postati del skupnosti – družabna igra zaobjema faze aktivnosti od oblikovanja zamisli preko njenega izvajanja do zaključka izvedbe. Igra pripomore k pogumnejšemu in odločnejšemu načrtovanju ter sodelovanju v resničnem življenju, hkrati pa razvija veščine in sposobnosti, potrebne za opravljanje mladinskega in ustvarjalnega dela.

Povezava do originalnega članka

Krvne zgodbe/Blood Stories – PREMIERA
2023-08-31 20:00 | IntimniOder.GT22
IntimniOder.GT22
PREMIERA
Pedro Moldão in Miranda Trnjanin sta opravila genski test, raziskala sta svojo preteklost in na odru bosta poskušala razumeti, kje sta se njuni osebni zgodbi križali.
Igrata: Miranda Trnjanin in Pedro Moldão
Koprodukcija: mala voadora in Moment
Vstopnina: 7 € / 5 € študenti, dijaki, samozaposleni v kulturi, upokojenci / 0 € brezposelni, invalidi
Več informacij o predstavi TUKAJ.

Povezava do originalnega članka

Janček ježek 3+
2023-09-01 17:00 | Mala dvorana
Po motivih slovenske ljudske pravljice / 45 min

Zgodba o Jančku bi bila čisto navadna zgodba o čisto navadnem dečku, ki živi povsem povprečno deško življenje, če ga ne bi lepega dne spremenili v ježka. Življenje ježka je, čeprav se marsikomu ne zdi, vse prej kot preprosto in srčkano. Že iz postelje je težko vstati, kaj šele priti čez cesto ali objeti prijatelja. Tudi ježkovega jedilnika se ne bi razveselil noben otrok: sama jabolka, hruške in ob nedeljah mogoče kakšen deževnik za posladek. Ampak to je predstava o sicer navadnem
dečko-ježku, ki pa se nekega meglenega jutra odloči, da ne bo nikoli obupal in bo namesto jabolk raje iskal svojo srečno zvezdo.
Zaigrane zgodbe so bile del programa MARIBOR 2012 – Evropska prestolnica kulture.

Nakup kart

Povezava do originalnega članka

After work: VSE MORA VUN!
2023-09-01 17:00 - 23:00 | Okolica / Vina Jaunik, Ob Blažovnici 46, Limbuš
Ker se bližajo trgatve je čas, da v vinski kleti naredimo nekaj prostora. No, pa tudi fajn se nam je družit z vami ob kozarcu dobrega vina! Zato ste v petek, 1.9. 2023 ob 17.00 vabljeni na dvorišče Vina Jaunik na deci dobrega vina, druženje in glasbo.Na voljo bodo vsa vina znamke Vina Jaunik;
Šest svežih vin:
Muškat Otonel (suho, polsladko)
Dišeči traminec (suho, polsladko)
Sauvignon (suho)
Pino tris (roze; polsuho)
Peneče vino Penina tris (rose, suho)
Dva zorjena vina:
Gustl (sauvignon)
Idea (renski rizling).
P.S. Vino bo v družbi slastnih prigrizkov.
P.S.S. Z nami bo tudi DJ, ki bo skrbel za funky ritme in dober vajb!
Torej:
Petek, 1. 9. 2023 ob 17.00
Vina Jaunik, ob Blažovnici 46, Limbuš
Podopustniški afterwork!
Vstopnine ni!
Pa nazdravje!

Povezava do originalnega članka

Predstavitev Lobik wines
2023-09-01 17:00 - 23:00 | Maribor center / Tyrševa ulica 13, 2000 Maribor
Na kratko: iz medkoronskega dolgčasa je v Mariboru nastala nova vinarna z vinogradi v Halozah. Trudimo se z modernimi vini iz ekološko pridelanega grozdja, s spontano fermentacijo in podaljšano maceracijo. Pridite in povejte, če nam je ratalo.“Čuj, kdaj boste pa vino začeli prodajat?” je bilo eno najpogostejših vprašanj v zadnjem času. No ja, v zadnjih treh letih, če smo iskreni. In končno lahko rečemo “Evo nas.”
Štartamo 1.9., kot pridni šolarčki, ki so se v zadnjih letih ogromno naučili. Dobimo se na afterworku partyu v Polek-u. Ja, poleg Hikofi-ja, tam ob kakih 17h.
Kot pijača dobrodošlice vas čaka cel izbor pet-natov, na kozarec pa boste lahko poskusili tako bela in oranžna kot rdeča naravna vina, ki so z veliko skrbnosti nastajala v letih 2020 in 2021. Če ste pridni in poskusite vse, pridete na okoli 25 vinčkov, Matija pa pravi, da jih boste lahko kupili tudi za domov.
Chef Maksim Lorenčič pripravlja tapase, baje so ful dobri. Točne informacije glede menija še sledijo. Za tiste, ki vam vinčki res ne dišijo, pa vam boljša polovica ne da fraj popoldneva, pripeljemo še Marburgerja, nov helles iz nase pivovarne. Fer je fer, za vsakega nekaj.

Povezava do originalnega članka

Krvne zgodbe/Blood Stories + Zbor za publiko
2023-09-01 20:00 | Maribor center / Intimni oder GT22 (Glavni trg 22, Maribor)
Slovensko-portugalska koprodukcija o poreklu in križanju družinskih zgodb.
Pedro Moldão (Portugalska) in Miranda Trnjanin (Slovenija/BiH) sta opravila genski test. Raziskala sta svojo preteklost, od staršev do sorodnikov, ki so živeli pred več sto leti. Zdaj bosta na odru poskušala razumeti, kje sta se njuni osebni zgodbi križali. Govorila bosta o migracijah, trgovskih poteh, vojnah in mirovnih sporazumih. Krvne zgodbe/Blood Stories je biografska predstava, v kateri dva umetnika fikcionalizirata preteklost, da bi bolje povedala svojo zgodbo. Da bi nam povedala o ljubezni in izdaji, zamenjavi dojenčkov, družinskih rivalstvih in dolgih potovanjih. Da bi nam povedala, kaj nas povezuje.
Po sobotni (2. 9.) predstavi sledi Zbor za publiko s Katarino Stegnar. Ostanite.
Igralca: Miranda Trnjanin in Pedro Moldão
Koprodukcija: mala voadora in Moment
Trajanje: 60 minut
Vstopnina: 8 € / 5 € študenti, dijaki, samozaposleni v kulturi, upokojenci / 0 € brezposelni
Nakup vstopnic
Vstopnice v živo: eno uro pred dogodkom na blagajni v GT22 (vhod z Židovske)

Povezava do originalnega članka

Live music v Vetrinjcu: Iva & Bratko
2023-09-01 20:00 | Vetrinjski dvor
Iva Flisar, multitalentirana umetnica in vokalistka ter Bratko Zavrnik, radijski novinar in kitarski mentor pri KUD Coda. Oba sta člana lokalnih rock skupin, Iva pri Picture Grey Bratko pri TheStickyLicks. Nekomercialna “alternativca”, ki sta na skupno pot rock dueta stopila leta 2019, v sklopu festivala Skuštrane in bradati. Njun glasbeni program zajema klasične rokerske popevke, kot tudi nekaj yugo-rocka in pop glasbe 90-ih.
Vstop je prost, prispevki za muzičarja dobrodošli!

Vetrinjc – BarCoda

Povezava do originalnega članka

9. Mednarodni ulični festival za kantavtorje S.O.S. Maribor 2023
2023-09-02 11:00 | Vetrinjc – BarCoda
Vabljeni na deveti mednarodni kantavtorski ulični festival “S.O.S. Maribor – Sound of Streets”, ki bo potekal v soboto, 2. septembra, na Vetrinjski, Gosposki in Tyrševi ulici v Mariboru.
Nastopajoči so mednarodni in regionalni kantavtorji, ki jih z velikih in malih odrov same s kitaro povabimo igrati na mariborske ulice.
Letos gostimo tri kantavtorje, ki bodo na ulici nastopili v času med 11:00 in 13:00, nato pa zvečer ob 20:00 v Vetrinjskem dvorcu (dvorišče Vetrinjc – BarCoda – spodaj program podrobneje).
Zagotavljamo vam dobro avtorsko glasbo, avtorska besedila in druženje! V času nastopa imajo kantavtorji pred seboj klobuk za prostovoljne prispevke mimoidočih.
Prireditev je brezplačna in je dostopna vsakomur!
Dobrodošli na deveti S.O.S. Maribor!
**********************************************************
PROGRAM FESTIVALA:
2. SEPTEMBER 2023
MATEJ KRAJNC (SLO)

11:00 – 11:25 Tkalka (Gosposka ulica – Tkalski prehod)
11:45 – 12:10 Slovenka (Slovenska ulica- Tyrševa ulica)
12:30 – 12:55 Štajerka (Vetrinjska ulica – Jurčičeva ulica)

BOŠTJAN GARTNER (SLO)

11:00 – 11:25 Slovenka (Slovenska ulica- Tyrševa ulica)
11:45 – 12:10 Štajerka (Vetrinjska ulica – Jurčičeva ulica)
12:30 – 12:55 Tkalka (Gosposka ulica – Tkalski prehod)

VILIM MANCE (CRO)

11:00 – 11:25 Štajerka (Vetrinjska ulica – Jurčičeva ulica)
11:45 – 12:10 Tkalka (Gosposka ulica – Tkalski prehod)
12:30 – 12:55 Slovenka (Slovenska ulica- Tyrševa ulica)

VEČERNI PROGRAM
PRIZORIŠČE VETRINJSKI DVOR (Vetrinjc BarCoda)
Vetrinjska ul. 30, Maribor:

20:15 – 21:00 BOŠTJAN GARTNER (SLO)
21:15 – 22:00 VILIM MANCE (CRO)
22:15 – 23:00 MATEJ KRAJNC (SLO)

23:00 zaključek festivala
Pridržujemo si pravico do spremembe programa.

Organizator: Društvo KUD SOS
Koproducent: Društvo KUD CODA, MKC Maribor
Prijatelji festivala: Sever Instruments, Galerija ART & LIGHT, Hostel Pekarna, 2K Whisky, Zeitklub, Društvo Duh časa, Tiskarna, VersaPrint, Ozvočenje Festival, Večer, Narodni dom Maribor, Društvo GLAS PODZEMLJA, Dobrodelna trgovina Sonček Maribor, Aroma Bar, KantFest festival, Vienna Songwriting Circle, Exposure music festival, Skuštrane in bradati, MaK (Mladi avtor Kant), Headshop.si, PGD Maribor Mesto
Kontakt:
sosmaribor@gmail.com
Web:
www.sos-maribor.si
Vetrinjc – BarCoda

Povezava do originalnega članka

Lent po Lentu: Godba Ruše
2023-09-02 11:00 | Trg pri Stari trti
Lent po Lentu 2023 – Akcija “Daj naprej!”

V okviru letošnjega programa Lent po Lentu vabimo tudi na novi Trg Lent ob Hiši Stare trte, kjer bomo v soboto, 2. septembra Festival Lent simbolično znova postavili na obrežje Drave. Ob 11. uri bo nastopil pihalni orkester Godba Ruše
Ogled prireditev je brezplačen, obiskovalce pa pozivamo k solidarnostni donaciji za pomoč prizadetim v poplavah. S prireditvami v okviru akcije Daj naprej! se želimo zahvaliti in pokloniti gasilcem, reševalcem, prostovoljcem ter vsem drugim, ki nesebično delajo na poplavljenih območjih.

Povezava do originalnega članka

Lent po Lentu: ulična predstava Duhovi preteklosti
2023-09-02 11:00 | Trg pri Stari trti
Lent po Lentu 2023 – Akcija “Daj naprej!”

Lent po Lentu – na Lentu!

V okviru letošnjega programa Lent po Lentu vabimo tudi na novi Trg Lent ob Hiši Stare trte, kjer bomo v soboto, 2. septembra Festival Lent simbolično znova postavili na obrežje Drave.
Ulična predstava Duhovi preteklosti
Staro se vedno umika novemu, novo pozablja staro, a se hkrati tudi samo stara. A duhovi preteklosti nas spremljajo ves čas, pa naj se tega zavedamo ali ne. Skrbijo za nas in se trudijo, da njihovi varovanci ne bi prišli v preveč zagatne situacije. Prav posebni so duhovi ognja. Ti poskrbijo, da se preteklost povezuje s prihodnostjo in tako prenašajo pozitivna sporočila iz davnine v današnji čas. Tako bodo duhovi preteklosti z ognjem “posvetili” novi mariborski trg ob reki Dravi in poskrbeli, da bo tudi v bodoče to prostor pozitivnih energij, srečevanja in veselja.
Ognjena predstava Duhovi preteklosti je nastala prav za to priložnost v laboratorijih ognja hrvaške skupine Cirkultura, ki bo predstavo tudi izvedla.

Ogled prireditev je brezplačen, obiskovalce pa pozivamo k solidarnostni donaciji za pomoč prizadetim v poplavah. S prireditvami v okviru akcije Daj naprej! se želimo zahvaliti in pokloniti gasilcem, reševalcem, prostovoljcem ter vsem drugim, ki nesebično delajo na poplavljenih območjih.

Povezava do originalnega članka

13. rojstni dan Doživljajskega igrišča
2023-09-02 11:00 - 21:00 | Doživljajsko igrišče
Doživljajsko igrišče, s katerim upravlja MKC Maribor, letos praznuje 13. rojstni dan. Rojstnodnevno zabavo v Malem betnavskem gozdu pripravljajo v soboto, 2. septembra*. Napovedujejo celodnevno dogajanje, saj se bo program začel ob 11. uri, aktivnosti pa bodo trajale do predvidoma 21. ure.

Foto: Zavod Igrišče

Skupaj z ekipo Doživljajskega igrišča bodo praznovali tudi Taborniki XI. SNOUB, Lokostrelski klub Maribor in pravljičarka Simona Kopinšek. Celo soboto bodo na igrišču potekale aktivnosti poslikave obraza, ustvarjalne delavnice, izmenjava igrač in oblačil ter turnir v kičkanju.
Več o rojstnodnevnem programu:

MENJALNICA IGRAČ, OBLAČIL IN OTROŠKE OPREME (od 11. do 19. ure)

Menjalnico ekipa Doživljajskega igrišča pripravlja na pobudo uporabnikov igrišče, ki si želijo rabljene, a še uporabne stvari, podariti v ponovno uporabo.
Od 11. ure dalje lahko tako obiskovalci prinesejo igrače ki jih več ne uporabljajo, kdo drug bi se pa še vedno veselo igral z njimi, otroška oblačila, ki so jih otroci že prerasli, in opremo za otroke (vozički, jajčke, stolčki ipd.). Menjalnica bo potekala do 19. ure. Vsak lahko prinese stvari, jih odloži na stojnico, in si izbere nekaj v zameno. Vse igrače, oblačila in materiali, ki bodo ob zaključku ostali, bomo podarili Rdečemu križu, kjer bodo poskrbeli, da dobijo nove lastnike.

2. TURNIR V KIČKANJU MARIBOR 2023 OPEN (od 12. do 17. ure)

Tako kot lani, bo tudi letos del praznivanja tudi turnir v kičkanju Maribor 2023 open. Med 12. in 17. uro lahko vsak, ki že/še zna kičkat ali se želi te discipline naučiti, tekmuje za uvrstitev v finale. Za sodelovanje potrebujejo udeleženci svojo kičko. Če je nimajo, jo lahko dobijo na Doživljajskem igrišču v zameno za prostovoljni prispevek. Finale turnirja bo med 17. in 18. uro.

GLASBA z DJ-ema

Za zaključek praznovanja bosta za dobro glasbo od 20. ure dalje poskrbela DJ-a Mada Poka in Bang Bangal.
Vabljeni!

*V primeru dežja bo praznovanje potekalo v nedeljo, 3. septembra.

Povezava do originalnega članka

Žogica Marogica 3+
2023-09-02 17:00 | Velika dvorana
Jan Malík / Obnovitev predstave iz leta 1994 v režiji Tineta Varla in z lutkami Antona Jezovška / 45 min

Žogica Marogica je bila ena izmed najbolj priljubljenih predstav LGM vse od njene prve uprizoritve v letu 1985. Izvedena je bila več kot 550-krat.
Babica in Dedek že dolgo živita sama in si močno želita punčko ali fantka, ki bi z njima živel na stara leta. Kar naenkrat skozi okno prileti žogica, ki govori! Lačna je, zato Dedek in Babica odhitita po mleko in kruh. Ko je žogica sama doma, jo skozi odprto okno opazi Zmaj Tolovaj. Vabi jo, naj gre z njim, da se bodo njegovi mali zmajčki lahko igrali z njo. Žogica se sprva brani, ko pa po nesreči razbije lonček, se hitro oprime zmajevega repa in skupaj odletita. Žalostna dedek in babica jo
gresta iskat, povsod povprašujeta po njej, dokler na koncu mesta, na visokem drogu ne zaslišita drobnega glasu … Ob pomoči otrok odpihneta hudobne zmaje in rešita Žogico Marogico.

Nakup kart

Povezava do originalnega članka

PeKaraoke 2.9.2023
2023-09-02 21:00 - 23:00 | Mc pekarna
Ponovno vabljeni na nepozaben MC karaoke party! Pripravite svoje glasilke in se pripravite, da zasijete na odru. Ne glede na to, ali ste skriti talent ali pa že dolgo uveljavljeni karaoke virtuoz, je to priložnost, da pokažete svoj vokalni talent.
Ponovno vabljeni na večer smeha, glasbe in neizmernega veselja.
Vabljeni vsi – družina, prijatelji in vsi ljubitelji glasbe!
Se vidimo na karaoke odru!

Povezava do originalnega članka

Poletni utrip Kulturne četrti Židovska
2023-09-03 10:00 - 14:00 | Kulturna četrt Židovska
KULTURNA ČETRT ŽIDOVSKA
vabi na
Poletni utrip na »najlepšem balkonu« Maribora
nedelje, 3. september // Židovski trg // med 10:00 in 14:00
Partnerske organizacije, ki delujejo na Židvoskem trgu in so povezane v Kulturno četrt Židovska, vabijo na prav poseben dogodek, ki so ga naslovile Poletni utrip na ‘‘najlepšem balkonu’’ Maribora. Pester nabor aktivnosti bo na Židovskem trgu potekal v nedeljo, 3. septembra, med 10. in 14. uro. Dogodek bo uvod in hkrati začetek dogajanja v okviru Evropskih dnevov judovske kulture.
Židovska ulica s pripadajočim trgom zaznamuje kulturnozgodovinsko pomemben del Maribora, ki se v današnji mestni zasnovi hkrati razkriva kot izjemno atraktiven urbanistično zaključen kotiček mesta. Galerijske in druge kulturne ustanove, delujoče na tej ulici, so se v želji, da bi na eni strani spodbudile prepoznavnost svoje kulturno-umetniške produkcije, na drugi pa prepoznavnost Židovske ulice oziroma Židovskega trga kot »najlepšega balkona mesta« in obenem enega najpomembnejših historičnih prostorov judovske dediščine v Sloveniji, povezale v Kulturno četrt Židovska.
Pet partnerskih organizacij – Center judovske kulturne dediščine Sinagoga Maribor, Mladinski kulturni center Maribor z Galerijo Media Nox, Fotoklub Maribor s Fotogalerijo Stolp, Društvo likovnih umetnikov Maribor z Galerijo DLUM in GT22 & Ustanova Fundacija Sonda – si v okviru omenjene iniciative prizadevajo obuditi utrip nekdanje judovske četrti ter tako neposredno ali posredno obujati spomin na njene nekdanje prebivalce, hkrati pa z raznovrstnostjo, tudi nejudovskih vsebin, med svojimi obiskovalci spodbuditi zavedanje, da lahko prav vsak obiskovalec Kulturne četrti Židovska – ne glede na starost ter svoja pričakovanja in okus – tod najde program, ki ga bo pritegnil in mu omogočil kakovostno kulturno-umetniško izkušnjo.
Obisk in ogled vseh prireditev sta brezplačna.
program po prizoriščih

SINAGOGA MARIBOR

10:00 – 14:00; Mariborska sinagoga – spomenik državnega pomena, dan odprtih vrat
Ves čas pred Fotogalerijo Stolp; Divjina v črno beli, fotografska razstava Gorazda Goloba

GALERIJA DLUM

10.00–14.00; Most skozi znano, konceptualna slikarsko-kiparska razstava Matica Kosa

FOTOGALERIJA STOLP

11.00–14.00; Odnosi 4, skupinska fotografska razstava več avtorjev
11.00; Podobe Židovske. Likovna dela iz zbirke Umetnostne galerije Maribor, odprtje razstavev okviru uradnega začetka Evropskih dnevov judovske kulture 2023 v Sloveniji

GALERIJA MEDIA NOX

10.00–14.00; Intus, konceptualna video razstava Zale Klančnik

ŽIDOVSKI TRG

11.30–13.30; Moj pogled na Židovski trg, likovna delavnica risanja svinčnikom in ogljem za otroke in mladino

GT22 (vhod z Židovske ulice) & UG MB, Ulična galerija Židovska

12.00–14.00; Dan odprtih vrat in dokumentarna fotografska razstava Made in GT22
12.00–14.00; Jaz labod – 4. del, BlackBoxGT22 skupinska video razstava več avtorjev
Ves čas v Ulični galeriji Židovska; Samouokvirjanje, Neznano 1–2, samostojna razstava Barnabása Neogrády-Kissa

PODROBNEJE O PROGRAMU

evropski dnevi judovske kulture
Nedeljsko dogajanje v sklopu Poletnega utripa Kulturne četrti Židovska bo uvod v začetek Evropskih dnevov judovske kulture 2023 v Sloveniji. Uradno se bodo Evropski dnevi judovske kulture 2023 v Mariboru začeli v nedeljo, 3. septembra, ob 11. uri z odprtjem razstave likovnih del iz zbirke Umetnostne galerije Maribor, ki so jo naslovili Podobe Židovske.

program evropskih dnevov judovske kulture

Povezava do originalnega članka

Brass band Slovenija
2023-09-03 10:30 - 12:00 | Maribor center / Mestni park, Maribor
Promenadni koncert. Tradicionalni koncerti v Mestnem parku.
Tradicionalni nedeljski koncerti v paviljonu Mestnega parka Maribor
Koncerti v Mestnem parku se odvijajo ob sončnih nedeljah od konca maja in vse do začetka septembra v paviljonu pri Akvariju. Koncerti, ki jih izvajajo lokalna in okoliška kulturna društva, naznanijo pomlad, park napolnijo z glasbo in polepšajo nedeljski sprehod družinam, naključnim obiskovalcem, turistom in predvsem stalnemu domačemu občinstvu. V paviljonu bomo znova priča pestri ljubiteljski dejavnosti kulturnih društev in amaterskih kulturnih skupin, znova bodo nastopile različne godbe na pihala, komorne zasedbe ter ljudski pevci in godci, ki bodo zvočno izpolnili nedeljske dopoldneve ljubiteljem parka in narave.
Ogled koncertov je brezplačen.
Ob slabem vremenu prireditev odpade. Organizator si pridržuje pravico do spremembe programa.
VSTOPNINE NI!
Koncerte v parku je podprla Mestna občina Maribor.

Povezava do originalnega članka

Parada ponosa Maribor 2023: vabimo prostovoljke in prostovoljce!
2023-09-05 23:30 - 2023-09-16 16:00 | MKC Maribor
Parada ponosa Maribor 2023
V pisano organizacijsko ekipo vabimo prostovoljke in prostovoljce!
V soboto, 16. septembra, bo mariborske ulice ponovno napolnila Parada ponosa. Za pomoč pri izvedbi dogodka k sodelovanju vabimo prostovoljke in prostovoljce. Prijave zbiramo do torka, 5. septembra, dan kasneje pa bomo za prijavljene prostovoljke in prostovoljce organizirali izobraževalno-družabno srečanje.

Foto: Mitja Florjanc

Leta 2019 smo pisale_i zgodovino s prvo parado ponosa v Mariboru, leta 2021 smo dogodek izvedli drugič, septembra letos pa bomo skupaj korakali že tretjič. Pri izvedbi parade ponosa leta 2021 nam je na dan dogodka priskočilo na pomoč kar 30 prostovoljcev_k, kar je pomembno prispevalo k dobri izvedbi dogodka. Verjamemo, da bomo skupaj ustvarili dogodek, ki nas bo povezal, za kar tudi letos potrebujemo močno in zanesljivo prostovoljsko ekipo.
Slogan: Iz zakonov v družbo!
Letošnja parada s sloganom: Iz zakonov v družbo! bo potekala v soboto, 16. septembra 2023 v središču mesta. Zbiranje udeleženk_cev bo ob 15.30 uri, sledijo povorka in program, ki bo objavljen naknadno. Pomoč prostovoljk_cev predvidoma potrebujemo med 14. in 20. uro.
Glavnina nalog bo vezana na logistično podporo na dan dogodka: priprava prizorišča, deljenje promocijskega materiala, informiranje o poteku dogodka, sodelovanje pri povorki, ustvarjanje storyjev, podpora osebam, ki potrebujejo posebno asistenco, pospravljanje prizorišča ipd.
PRIJAVE ZBIRAMO DO 5. septembra
Pred parado vas vabimo na izobraževalno-družabno srečanje za prostovoljke_ce, ki bo v sredo, 6. 9. 2023, med 16.30 in 20. uro, v prostorih MKC Maribor. Udeležba je obvezna, saj je pomembno, da se spoznamo in si razdelimo delovne naloge. Podpisale_i boste dogovore o prostovoljskem delu in dobile_i odgovore na odprta vprašanja. Če vam datum res ne ustreza, bo na voljo rezervni termin.
Prostovoljstvo poteka v okviru programa Maribor skozi rožnata očala, ki deluje pod okriljem MKC Maribor. Za čas prostovoljstva vas bomo zavarovali in vam povrnili potne stroške, v kolikor niste iz Maribora. Pogoj za pridružitev je starost 16 let; za mladoletne osebe je potrebno pisno soglasje staršev ali skrbnikov.
Prijavite se lahko do torka, 5. 9. 2023 tukaj:

PRIJAVA

Za vse dodatne informacije lahko kontaktirate Tanjo Veber, koordinatorico prostovoljske ekipe, na telefonu 031 257 508 ali elektornskem naslovu tanja.veber@gmail.com.
Tudi letošnja parada brez številčne ekipe, na katero se lahko popolnoma zanesemo, ne bo mogoča. Medse hvaležno vabimo vse, ki čutite, da lahko s svojim časom in pozitivnim pristopom k prostovoljskemu delu podprete štajersko skupnost LGBTQIA+.
Veselimo se srečanja z vami!
Ekipa MSRO/Maribor Pride

Povezava do originalnega članka

Ves svet je marmelada 4+
2023-09-06 17:00 | Lutkovno gledališče 2a Vojašniški trg Maribor, Upravna enota Maribor, 2000
Gospodična Bazilika potuje po svetu in nabira sveže zgodbe. A tokrat ne gre vse po načrtu. Ko izstopi na postaji, ugotovi, da je izgubila vso svojo prtljago! Nikjer ni njenih kovčkov, polnih lutk in zgodb, ni njenega dežnika in – najhujše – ne najde svoje krave Liske. Ko izgubo prijavi na okencu za izgubljeno prtljago, jo tam pričaka velik lesen zaboj. Čeprav zatrjuje, da gre za pomoto, saj je na zaboju napis marmelada, jo vseeno premaga sladkosnednost. Ko zaboj končno odpre, v njem najde čudne stvari – vlak in železniško postajo, hišico, iz katere diši po krofih, lampijon, Margot in Friderika ter seveda marmelado. Bazilika kar na lepem pade v pravljični svet, ki ga je zapisal Peter Svetina v zgodbi Debela pekovka.

Več informacij na spletni strani producenta.

Obisk 4+
2023-09-06 18:00 | Lutkovno gledališče 2a Vojašniški trg Maribor, Upravna enota Maribor, 2000
Stari risar živi sam. Nikomur ne odpre vrat in nikoli ne zapusti svojega stanovanjca. Njegovo življenje je posivelo. Nekega dne si iz starega papirja začne izdelovati skodelico. In potem še čajnik in cvetje … Iz predmetov okoli sebe začne snovati magični domišljijski svet, v katerem ni več tako osamljen. Njegovo sobo prebudijo podobe ljubezni in topline, risar pa končno zbere pogum, da odpre vrata in v svoj dom spusti barve.
Rahločutna uprizoritev o prijateljstvu, osamljenosti in strahovih je nastala po motivih istoimenske slikanice nemške avtorice in ilustratorke Antje Damm. V prevodu Tine Mahkota je izšla leta 2015 pri založbi Zala. Istega leta je prejela nemško nagrado za mladinsko književnost – leipziški bralni kompas, leta 2016 zlato hruško, lani pa je prejela nagrado New York Timesa za najlepše ilustrirano otroško slikanico.
Likovno podobo predstave navdihujejo dinamične ilustracije slikanice, ki so pravzaprav male tridimenzionalne scenografije, makete, ki jih je avtorica ustvarila z lepilom, barvami in kolažem. Režiserka Ivana Djilas je s soustvarjalci predstave njene podobe nadgradila v stop-motion tehniki in ustvarila pravo gledališko čarovnijo, ki ne potrebuje veliko besed.
Poleg risane animacije, ki ustvarja atmosfero majhne risarjeve sobe, se v uprizoritvi ustvarjalci igrajo tudi z gledališkimi triki in papirnatimi lutkami, ki jih oživljajo ob spremljavi žive zvočne slike. Zgodba o osamljenem risarju tako oživi v vizualno in zvočno bogatem prostoru, ki nas spodbuja, da odpremo vrata življenju ter vanj spustimo otroško radovednost in igrivost.
Ivana Djilas režira v mnogih profesionalnih gledališčih in gledaliških skupinah; v zadnjih letih se intenzivno posveča tudi uprizoritvam za mlade in otroke. Zanima jo ustvarjanje predstav, ki mlajšemu občinstvu govorijo o pomembnih življenjskih temah. V Lutkovnem gledališču Ljubljana je v prejšnjih sezonah režirala predstave Medved in mali, Škrt škrt kra čof! ter Jure in Jaka.
V predstavi so uporabljeni izseki iz slikanice Antje Damm Goljata čakam.
Original German edition: Der Besuch by Antje Damm
Copyright©2015 Moritz Verlag GmbH, Frankfurt am Main
All rights reserved.
Več o predstavi na spletni strani producenta.
Premiera 22. oktober 2021, Mali oder LGL

Koncert Poklon Gorci
2023-09-06 19:30 - 20:30 | Okolica / Malečnik 32, 2229 Malečnik
Koncert Policijskega orkestra s solistoma Andrejo Zakonjšek Krt in Timom Ribičem ter najlepšimi svetovno znanimi uglasbitvami Ave MarieVljudno vabljeni na veliki koncet Poklon Gorci v počastitev 530. obletnice prve pisne omembe priljubljene Marijine cerkve na Gorci v Malečniku in pridružitve le-te papeški rimski baziliki Marije Velike.
Na koncertu bo igral Policijski orkester ob pevski spremljavi vrhunskih solistov Andreje Zakonjšek Krt in Tima Ribiča, ki bosta med drugim zapela nekatere svetovno znane in najbolj priljubljene uglasbitve Ave Marie.
Koncert bo potekal v sredo, 06. septembra 2023, s pričetkom ob 19.30 uri na Glaserjevi ploščadi v Malečniku in se bo zaključil z ognjemetom.
V primeru slabega vremena bo koncert v župnijski cerkvi Sv. Petra.
Vstop na koncert je prost. Rezervacija vstopnic ni potrebna.
Veselimo se srečanja z Vami.

Povezava do originalnega članka
